Virallinen lehti nro C 182 , 16/06/1997 s. 0055



A4-0060/97 Päätöslauselma I. neuvoston säädöksestä, annettu 26 päivänä heinäkuuta 1995, tietotekniikan käyttöä tullialalla koskevan yleissopimuksen tekemisestä, Euroopan unionista tehdyn sopimuksen K.3 artiklan perusteella tehdystä yleissopimuksesta tietotekniikan käytöstä tullialalla sekä sopimuksesta Euroopan unionista tehdyn sopimuksen K.3 artiklan perusteella tehdyn tietotekniikan käyttöä tullialalla koskevan yleissopimuksen väliaikaisesta soveltamisesta eräiden Euroopan unionin jäsenvaltioiden kesken (C4-0248/95 ja C4-0520/95), II. neuvoston säädöksestä, annettu 29 päivänä marraskuuta 1996, Euroopan unionista tehdyn sopimuksen K.3 artiklaan perustuvasta pöytäkirjasta, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa tietotekniikan käyttöä tullialalla koskevasta yleissopimuksesta, ja pöytäkirjaan liitetyistä julistuksista Euroopan parlamentti, joka - ottaa huomioon neuvoston säädöksen, annettu 26 päivänä heinäkuuta 1995, tietotekniikan käyttöä tullialalla koskevan yleissopimuksen tekemisestä ((EYVL C 316, 27.11.1995, s. 33)), Euroopan unionista tehdyn sopimuksen K.3 artiklan perusteella tehdyn yleissopimuksen tietotekniikan käytöstä tullialalla ((EYVL C 316, 27.11.1995, s. 34)) sekä sopimuksen Euroopan unionista tehdyn sopimuksen K.3 artiklan perusteella tehdyn tietotekniikan käyttöä tullialalla koskevan yleissopimuksen väliaikaisesta soveltamisesta eräiden Euroopan unionin jäsenvaltioiden kesken ((EYVL C 316, 27.11.1995, s. 58)) (C4-0248/95 ja C4-0520/95), - ottaa huomioon neuvoston säädöksen, annettu 29 päivänä marraskuuta 1996, Euroopan unionista tehdyn sopimuksen K.3 artiklaan perustuvasta pöytäkirjasta, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa tietotekniikan käyttöä tullialalla koskevasta yleissopimuksesta, ja pöytäkirjaan liitetyistä julistuksista ((EYVL C 299, 9.10.1996, s. 1)), - ottaa huomioon Euroopan unionista tehdyn sopimuksen K.1, K.3 ja K.6 artiklan, - ottaa huomioon kansalaisvapauksien ja sisäasiain valiokunnan mietinnön sekä oikeusasioita ja kansalaisten oikeuksia käsittelevän valiokunnan, talous- ja raha-asioita sekä teollisuuspolitiikkaa käsittelevän valiokunnan ja talousarvion valvontavaliokunnan lausunnot (A4-0060/97); A. katsoo, että tullitietojärjestelmän (jäljempänä CIS) lisäksi on olemassa seuraavat automatisoidut järjestelmät tai niitä ollaan kehittämässä taikka niitä on ehdotettu Euroopan unionista tehdyn sopimuksen VI osaston alalla: - Schengenin tietojärjestelmä - Europol - Eurodac ja että ensimmäisen pilarin piirissä on olemassa vielä huumausaineita käsittelevä REITOX-järjestelmä, B. katsoo, että ei ole toivottavaa, että CIREA ja CIREFI sisällytetään tietokoneistettuihin järjestelmiin, koska tuolloin päällekkäisyyksien vaara vain kasvaisi, C. katsoo, että on olemassa suuri tarve automatisoituihin järjestelmiin, jotka tarjoavat virkamiehille, joiden tehtävä on valvoa tavaroiden, henkilöiden, palvelujen ja pääoman liikkumista sisä- ja ulkorajojen yli, mahdollisuuden muodostaa toimivaltansa rajoissa paremman kuvan tästä liikenteestä, D. katsoo, että tarvitaan kipeästi tietokoneistettuja järjestelmiä jotka helpottavat tarvittavien tietojen vaihtoa ja jotka tarjoavat virkamiehille, jotka vastaavat vakavien rikkomusten ja rikosten estämisestä ja tutkimisesta tai torjuvat yleisesti rikollisuutta, mahdollisuuden tehdä työnsä tehokkaammin toimivaltansa ja vastuunsa puitteissa, E. katsoo, että automatisoitujen järjestelmien kohdalla on asetettava yleisesti ottaen seuraavat ehdot: - luvattomien henkilöiden pääsyn torjunta - henkilöiden henkilökohtaisen elämänpiirin suojelu - nopeus - ellei edellä ole toisin ilmoitettu, mahdollisimman rajallinen pääsy järjestelmiin sekä valvottavuus - tehokkuus, F. katsoo, että neuvosto lupautui valmistelemaan parlamenttia varten erityisen tiedotteen, jossa hahmotellaan keskeiset seikat, ja järjestämään niitä käsittelevän keskustelun ((Lehdistötiedote 7760/94, 20.6.1994)), ja että näin ei tehty, G. katsoo, että neuvoston puheenjohtajavaltiolla oli EU-sopimuksen K.6 artiklan toisen kohdan perusteella velvollisuus kuulla Euroopan parlamenttia edellä tarkoitetusta yleissopimuksesta, että ei ole odotettavissa, että Euroopan parlamentti antaisi lausuntonsa, koska yleissopimus allekirjoitettiin jo 26. heinäkuuta 1995, kun taas se toimitettiin Euroopan parlamentille yhdellä unionin virallisista kielistä vasta 14. kesäkuuta 1995 ja että edellä mainittua säädöstä ja edellä mainittua sopimusta ei myöskään saatu ennen allekirjoittamista; Menettely 1. Toteaa, että puheenjohtajavaltio ei ole kuullut Euroopan parlamenttia yleissopimuksesta Euroopan unionista tehdyn sopimuksen K.6 artiklan 2 kohdan mukaisesti, ja näin ollen Euroopan parlamentin näkemyksiä ei ole otettu asianmukaisesti huomioon; 2. Toteaa, että neuvoston puheenjohtajavaltio on rikkonut Euroopan unionista tehdyn sopimuksen K.6 artiklan 2 kohtaa laiminlyödessään siinä tarkoitetun kuulemisen; 3. Katsoo, että yleissopimusta ei siten ole tehty perustamissopimuksen mukaisesti; 4. On sitä mieltä, että puheenjohtajavaltion ja komission ohella myös jäsenvaltioiden olisi ennen EU-sopimuksen K.6 artiklan 2 kohdan mukaisesti «keskeisinä näkökohtina» pidettäviä sopimuksia koskevien päätösten tekoa otettava Euroopan parlamentin kannat huomioon mielipidettä muodostaessaan; Oikeussuoja 5. Toteaa, että tullitietojärjestelmän keskustietopankki sisältää paitsi tavaroita, kuljetusvälineitä, yrityksiä, petoskäytäntöihin liittyviä suuntauksia ja asiantuntemuksen saatavilla oloa koskevaa tietoa, niin myös henkilöitä koskevaa tietoa; katsoo siksi, että jokaisen henkilön olisi voitava nostaa kansallisessa tuomioistuimessa kanne, joka liittyy tullitietojärjestelmässä oleviin häntä koskeviin tietoihin; 6. Vaatii, että henkilöillä on oltava oikeus saada tietoja heitä koskevista tullitietojärjestelmään tallennetuista henkilökohtaisista tiedoista, ja että henkilöillä on lisäksi oltava oikeudet, joista määrätään 17. syyskuuta 1987 annetussa Euroopan neuvoston ministerikomitean suosituksessa R(87)15, sanotun kuitenkaan rajoittamatta kansallisen tietosuojalainsäädännön soveltamista; 7. On lisäksi sitä mieltä, että kiistat, jotka liittyvät säännöstöön ja yleissopimuksen monenväliseen luonteeseen, on voitava viedä ensimmäisen oikeusasteen tuomioistuimeen tai Euroopan yhteisöjen tuomioistuimeen; toteaa, ettei Euroopan parlamenttia ole kuultu myöskään 29 päivänä marraskuuta 1996 annetusta neuvoston säädöksestä, joka koskee Euroopan unionista tehdyn sopimuksen K.3 artiklaan perustuvaa pöytäkirjaa, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa tietotekniikan käyttöä tullialalla koskevasta yleissopimuksesta; 8. Pitää Euroopan unionista tehdyn sopimuksen K.3 artiklan perusteella laadittua pöytäkirjaa, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa tietotekniikan käyttöä tullialalla koskevasta yleissopimuksesta, kuten jo Euroopan poliisivirastoa koskevaa pöytäkirjaa, riittämättömänä, koska koko ajan on kyse vapaaehtoisesta pöytäkirjan täydellisestä tai osittaisesta noudattamisesta ja sen vuoksi on todennäköistä, että yksi tai useampi jäsenvaltio ei noudata sitä ja että toiset turvautuvat rajoituksiin; 9. Viittaa jäsenvaltioiden oikeussuojaan ja on sitä mieltä, että unionin ilman mainintaa jääneiden toimielinten, erityisesti Euroopan parlamentin, puuttuvaa oikeussuojaa on täydennettävä; Muut näkökohdat 10. Korostaa, että erilaisiin tarpeisiin sopeutetut tullin, poliisin ja yleisen hallinnon tietojenkäsittelyjärjestelmät ovat suositeltavampia kuin yksi yhtenäinen eurooppalainen järjestelmä sekä tehokkuuden vuoksi että koska tietosuojalainsäädännön mukaan tietojen keruu on rajoitettava kullakin alalla tarvittaviin tietoihin; 11. On sitä mieltä, että järjestelmissä, erityisesti Europolissa ja EIS:ssä, esiintyy päällekkäisyyksiä; 12. Pyytää neuvostoa määräysten selkeyttämiseksi täsmentämään, mitä niin sanotulla tietojen käytöllä «muihin tarkoituksiin» tarkoitetaan (yleissopimuksen 8 artiklan 1 kohta); 13. Vaatii, että Euroopan unionin on mahdollisimman pian taattava oikeus henkilökohtaisten tietojen käsittelyä koskevaan itsemääräämiseen yksilöiden ja yksityiselämän suojaamiseksi oikeus- ja sisäasioiden alalla; 14. On sitä mieltä, että komission toiminnan on ulotuttava tullitietojärjestelmän teknistä hallintoa syvemmälle ja että sen on periaatteessa oltava keskeisemmällä sijalla kaikkien järjestelmien täytäntöönpanossa ja yhteensovittamisessa; 15. Pyytää komissiota tutkimaan, voidaanko järjestelmä luoda EY-sopimuksen perusteella direktiivin tai asetuksen avulla; 16. Pyytää komissiota edellä mainitun tutkimuksen osoittautuessa myönteiseksi harkitsemaan EY:n perustamissopimuksen määräysten perusteella tehtävää ehdotusta yleissopimuksen kyseisen osan korvaamiseksi asetuksella tai direktiivillä; 17. Kehottaa jäsenvaltioiden parlamentteja ratifioinnin yhteydessä tarvittaessa varmistamaan, että toteutetaan toimenpiteitä tietojen huolellisen suojelun varmistamiseksi (järjestelmien luvattoman käytön ehkäiseminen, mukaan luettuna tietojen syöttämisen ja lukemisen rekisteröinti, käyttäjien määrän rajoittaminen) ja että tarjotaan erittäin korkeatasoiset takeet henkilöiden ja näiden yksityiselämän suojelusta ja että itse yleissopimuksessa määrättyjä tietosuojaa koskevia toimenpiteitä noudatetaan täysin; 18. Kehottaa välittämään yleissopimuksen 16 artiklassa tarkoitetun komitean vuotuisen kertomuksen tietoteknologian käytöstä tullitarkoituksiin myös Euroopan parlamentille ja kansallisille parlamenteille; 19. Kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden ja jäsenyyttä hakevien maiden hallituksille ja parlamenteille.